చెస్‌లో రికార్డు సృష్టించిన చిన్నారి
కాంస్య పతకం సాధించిన సుహాని
ముంబయి : సుహాని లోహియా వయసు ఆరు సంవత్సరాల వయసులో రికార్డు సృష్టించింది. ముంబాయికి చెందిన ఈ బాలిక ఇరాన్‌ రాజధాని టెహ్రాన్‌లో జరిగిన అండర్‌ 7 కేటగిరీ ఆసియన్‌ స్కూల్‌ చెస్‌ చాంపియన్‌ షిప్‌లో కాంస్య పతకం గెలుచుకుంది.ఈ విజయంతో ముంబయి నుంచి మొదటి విమెన్‌ క్యాండిడేట్‌ మాస్టర్‌(డబ్ల్యుసిఎం)గా ఆ చిన్నారి అవతరించింది.దీరూబాయ్ అంబానీ ఇంటర్నేషనల్‌ స్కూల్‌ విద్యార్థి అయిన సుహాని టెహ్రాన్‌లో ముగిసిన అండర్‌ 7 కేటగిరి ఆసియన్‌ స్కూల్‌ చెస్‌ చాంపియన్‌ షిప్‌లో తన ప్రదర్శనతో 9 పాయింట్లకు గాను 7 పాయింట్లను సాధించిన కాంస్య పతకాన్ని గెలుచుకుంది.ఉజ్బెకిస్థాన్‌కు చెందిన అప్రుజా 7.5 పాయింట్లతో రజతం, పిలిప్పీన్స్‌కు చెందిన అంగేలా 8 పాయింట్స్‌తో పసిడి పతకాలను గెలుచుకున్నారు. ఈ పోటీల్లో ఆసియా నుంచి మొత్తం 17 దేశాలు పాల్గొన్నాయి. ఈ విజయంతో వరల్డ్‌ చెస్‌ ఫెడరేషన్‌ అందించే డబ్ల్యూసిఎం అవార్డుకు ఎంపికైన మొదటి ముంబయి బాలికగా సుహాని నిలిచింది.